Kettagolf

Kettagolf (inglise keeles disc golf) on mäng, mille eesmärgiks on visata lendav ketas võimalikult väheste visetega spetsiaalsesse korvi. Mängureeglid sarnanevad suuresti palligolfi omadega.

Seda mängitakse enam kui 40 riigis üle maailma. Ala harrastatakse ka Eestis: siin on kasutusel umbes 200 rada ja harrastajate arvu hinnatakse kümnetele tuhandetele.Johannes Vedru: "Discgolfi rõõmud ja mured – populaarne ala pahandab loodusesõpru" ERR Sport, 12. november 2018

 Ajalugu 

Esimene teadaolev kettagolfisarnane mäng peeti 1926. aastal Kanadas Vancouveris, kus rühm koolilapsi mängis üht mängu tinakaantega. Mäng toimus rajal, mille nad olid ise kooli territooriumile püsti pannud. Vanemas eas jäi ketaste viskamine tagaplaanile. Sarnaseid juhtumeid oli ka hiljem.

1965. aastal tuli George Sappenfieldile pärastlõunal golfi mängides mõte, et lapsed võiksid tema mänguväljakul mängida golfisarnast mängu nn lendavate taldrikutega (frisbiketastega). Koos Ed Headrickiga leiutasid nad esimese kettagolfi korvi ja püüdsid mängu populariseerida. Ed Headrick asutas mitu kettagolfiühingut, sh PDGA (Professional Disc Golf Association), mis on tänapäeval kettagolfis juhtiv organisatsioon.

 Eesti 

Eestisse jõudis kettagolf 2000. aastate alguses. Pärast esimeste püsiradade rajamist Mäeotsale ja Jõulumäele on kettagolf teinud läbi suure arengu. Viieteistkümne aasta jooksul on Eestis tekkinud tuhandeid mängijaid ja loodud üle saja püsiraja. Esimesed Eesti meistrivõistlused toimusid 2009. aastal Mäeotsa, Jõulumäe ja Keila radadel.

 Reeglid 
pisi|Mängija sooritamas avaviset tii-alalt
Kettagolfi reeglid on üsna sarnased palligolfi reeglitega. Iga rada alustatakse spetsiaalselt alalt, mida nimetatakse tii-alaks. Tii-ala võib olla valmistatud mitmesugustest materjalidest, näiteks betoonist, kummist, kunstmurust või puidust. Loodusliku tii-ala puhul peab olema maastikule märgitud spetsiaalne joon, millest ei tohi avaviset sooritades ketta lahtilaskmise hetkel üle astuda.

Maandunud ketta ette pannakse väike markerketas, mille tagant sooritatakse järgmine vise. Viskab mängija, kelle ketas on korvist kõige kaugemal. Rada loetakse läbituks siis, kui kõik mängijad on oma ketta korvi visanud.

Võistlustel jaotatakse mängijad 3–4-liikmelistesse rühmadesse. Esimene vise tiialalt tehakse järjekorras, mis on märgitud skoorikaardile. Kui kõik mängijad grupis on oma esimese viske teinud, minnakse ketta maandumiskoha juurde ja iga mängija otsib üles oma ketta. Järgmistel radadel viskab esimesena mängija, kelle eelmise raja tulemus oli kõige väiksem. Mängu võidab mängija, kes läbib raja väikseima visete arvuga.

 Visked 

Kettagolfis on kasutusel kaks põhilist visketehnikat: eestkäsi ja tagantkäsi.

Visked jagunevad kauguse järgi tavajaotuse järgi kolmeks: puttamine, keskmaavise ja kaugvise.

Kaugvisked ehk pikad visked ehk drive'id sooritatakse kas eestkäe- või tagantkäetehnikat kasutades. Nende põhiline vahe tuleb ketta lennutrajektoorist. Eestkäetehnika korral kaldub ketas loomuliku pöörlemise tõttu paremale, tagantkäe puhul vasakule. Vasaku käega viskamisel pöörleb ketas teistpidi ja kaldub vastupidises suunas.

Keskmaavise sooritatakse keskmaaketta või putteriga, harilikult jäävad need visked 90 meetri piiresse.

Putti ehk lähiviset kasutatakse korvi viskamiseks ja korvile lähenemiseks. Putt on mängu üks tähtsamaid osi, sest halb putioskus tähendab visete kaotamist ka korvi lähedal.

 Varustus 

Kettagolfivarustuse komplekteerimise keerukus ja hind sõltub mängija professionaalsuse astmest. Enamikul mängijaist tuleb osta vaid kettad ja kott nende kaasaskandmiseks. Ketaste hinnad jäävad enamasti 10–20 euro vahele. Radadel mängimine on üldjuhul tasuta.

 Kettad 

Mängus kasutatakse kolme tüüpi kettaid.

 Driver ehk kaugmaaketas on pikima lennuga ketas. Kaugmaaketta tunneb ära selle terava serva järgi. Kaugmaakettaid kasutatakse pikkadeks viseteks korvi suunas ja nende täpsus ei pruugi olla kõige suurem.
 Midrange ehk keskmaaketas on korvile kontrollitud lähenemiste sooritamiseks. See on suurema täpsusega kui kaugmaaketas, kuid ei lenda tömbima serva tõttu nii kaugele.
 Putter ehk lähimaaketas on mõeldud peamiselt korvi viskamiseks. Lähimaaketas on ümara servaga ja valmistatud haarduvamast materjalist, et paremini korvi kettidesse kinni jääda. Lähimaaketast on küll lihtne kontrollida, kuid selle lennupikkus jääb kaugmaa- ja keskmaaketastele alla.

Kogenud mängijatel on kotis mitu eri tüüpi ketast: mitu putterit, mitu keskmaa- ja kaugmaaketast. Ketastel on erinevad lennukiirused, hõljumis- ja pöördeomadused, mis annavad mängijale rajal rohkem võimalusi viske sooritamiseks. Kettatootjaid on palju, neist suurimad on Westside Discs, Latitude 64, Dynamic Discs, Innova, Prodigy ja Discraft.

 Lisavarustus 

Mängijatel on rajal ketaste kandmiseks tavaliselt spetsiaalne kott. Mängimiseks sobib pea igasugune matka- või spordiriietus. Vihmase ilmaga tuleb ilmtingimata kanda hästi pinnasega haakuvaid jalanõusid, et vältida viskamisel libisemist.

 Keskkonnamõju 
Kõrghaljastusega aladel vigastavad puid tabavad kettad nende koort ning võivad ajapikku puude hukkumise põhjustada. Seetõttu on Eestis mõned kasutuselevõetud rajad juba suletud.

 Rajad EestisEesti discgolfipargid 
pisi|Kettagolfi rada Keilas
2025. aasta jaanuari seisuga on Eestis kokku üle 200 kettagolfipargi, sh:

 Alatskivi kettagolfipark, Alatskivi, Tartu maakond
 Alutaguse puhke- ja spordikeskuse kettagolfipark, Alutaguse, Ida-Viru maakond
 Annikoru kettagolfipark, Annikoru, Tartu maakond
 Elva kettagolfipark, Elva, Tartu maakond
 Holstre-Polli kettagolfipark, Holstre-Polli, Viljandimaa
 Illuka mõisapargi kettagolfipark, Illuka, Ida-Viru maakond
 Jõekääru kettagolfipark, Pärnu, Pärnu maakond
 Jõgeva kettagolfipark, Jõgeva, Jõgeva maakond
 Jõulumäe kettagolfipark, Jõulumäe, Pärnu maakond
 Järve Talu kettagolfipark, Nahkjala, Harju maakond
 Kaarepere kettagolfipark, Kaarepere, Jõgeva maakond
 Kallaste kettagolfipark, Padise, Harju maakond
 Karksi-Nuia kettagolfipark, Karksi-Nuia, Viljandi maakond
 Keila kettagolfipark, Keila, Harju maakond
 Kiili kettagolfipark, Kiili, Harju maakond
 Kiiu kettagolfipark, Kiiu, Harju maakond
 Kilingi-Nõmme kettagolfipark, Kilingi-Nõmme, Pärnu maakond
 Kiviranna kettagolfipark, Suure-Rakke, Tartu maakond
 Krootuse kettagolfipark, Kõlleste, Põlva maakond
 Kurepalu kettagolfipark, Kurepalu, Tartu maakond
 Kõrvemaa kettagolfipark, Pillapalu, Harju maakond
 Lihula Mõisamäe kettagolfipark, Lihula, Lääne maakond
 Maarjamäe kettagolfipark, Tallinn, Harju maakond
 Mammaste Tervisespordikeskuse kettagolfipark, Orajõe, Põlva maakond
 Meegaste kettagolfipark, Meegaste, Valga maakond
 Metsajõe kettagolfipark, Laupa küla, Türi vald, Järvamaa
 Mustla kettagolfipark, Mustla, Viljandi maakond
 Mõedaku kettagolfipark, Mõedaka, Lääne-Viru maakond
 Mäeotsa talu kettagolfipark, Metste, Põlva maakond
 Mäetaguse kettagolfipark, Mäetaguse, Ida-Viru maakond
 Männiku kettagolfipark, Saku, Harju maakond
 Naissaare kettagolfipark, Naissaar, Harju maakond
 Nõmme KEEN kettagolfipark, Tallinn, Harju maakond
 Nõmme puhkebaasi kettagolfipark, Samliku, Pärnu maakond
 Nõiariigi kettagolfipark, Uue-Antsla, Võru maakond
 Nõo kettagolfipark, Nõo, Tartu maakond
 Palivere kettagolfipark, Palivere, Lääne maakond
 Paluküla kettagolfipark, Paluküla, Rapla maakond
 Pirgu kettagolfipark, Pirgu, Rapla maakond
 Pöide kettagolfipark, Pöide, Saare maakond
 Pühalepa kettagolfipark, Hausma, Hiiu maakond
 Rääma kettagolfipark, Pärnu, Pärnu maakond
 Saku kettagolfipark, Saku, Harju maakond
 Seli Tervisekeskuse kettagolfipark, Seli, Rapla maakond
 Sokka kettagolfipark, Vidrike, Valga maakond
 Suure-Jaani kettagolfipark, Suure-Jaani, Viljandi maakond
 Tehvandi kettagolfipark, Nüpli, Valga maakond
 Tõrva kettagolfipark, Tõrva, Valga maakond
 Tõrvandi kettagolfipark, Tõrvandi, Tartu maakond
 Tõstamaa kettagolfipark, Tõstamaa, Pärnu maakond
 Tähtvere Dendropargi kettagolfipark, Tartu, Tartu maakond
 Türi kettagolfipark, Türi, Järvamaa
 Valgehobusemäe kettagolfipark, Mägede, Järva maakond
 Valgeranna kettagolfipark, Valgeranna, Pärnu maakond
 Valgjärve kettagolfipark, Valgjärve, Põlva maakond
 Valtu kettagolfipark, Kaerepere, Rapla maakond
 Vastse-Kuuste kettagolfipark, Vastse-Kuuste, Põlva maakond
 Vidrike kettagolfipark, Vidrike, Valga maakond
 Viljandi Rotary kettagolfipark, Viljandi, Viljandi maakond
 Voka kettagolfipark, Voka, Ida-Viru maakond
 Värska Sanatooriumi kettagolfipark, Värska, Põlva maakond
 Võllaste kettagolfipark, Järva-Jaani, Järvamaa
 Võru linna kettagolfipark, Võru, Võru maakond
 Wasalemma kettagolfipark, Vasalemma, Harju maakond
 Õru kettagolfipark, Õru, Valga maakond
 Ülejõe kettagolfipark, Paide, Järvamaa

 Eesti meistrid 
 Aasta  Asukoht  Avatud Naised Juuniorid (MJ15) Juuniorid (MJ18) Seeniorid üle 40Naised üle 40Seeniorid üle 50Naised üle 50Seeniorid üle 60Seeniorid üle 702009Keila, Jõulumäe ja MäeotsaRaul Mägedik––––––––2010Keila, Mammaste, Jõulumäe ja MäeotsaEinar ElbingAnnika Proos–––––––2011Keila, Paluküla, Otepää ja MammasteEinar ElbingMaie-Ly Pihus–––––––2012Estonian ChampionshipsOtepää ja PõlvaRene MengelMaie-Ly Pihus––Teet Saaberg–––– 2013Estonian Championships  Annikoru ja Viljandi  Rene Mengel  Maie-Ly Pihus  – –  Ardo Sepp – ––– 2014Estonian Championships 2014 Järva-Jaani ja Kõrvemaa  Marek Põder  Kristin Tattar – Antero Noor  Teet Saaberg – Vahur Roht–– 2015Estonian Championships sponsored by Discmania Pärnu Jõekääru  Martin Rotmeister  Maie-Ly Pihus  – Karl Aaron Sikka  Markko Kivi – Jaanus Väljamäe sen–– 2016Eesti meistrivõistlused discgolfis 2016 Sponsored by Latitude 64 Mäetaguse ja Alutaguse  Martin Rotmeister  Kristin TattarMaico Rimmel Albert Tamm  Raimo Kimmel – Jaanus Väljamäe sen––2017Eesti meistrivõistlused 2017Kuutsemäe ja ValgjärveSilver LättKristin Tattar–Kasper PisaOliver Endla–Vahur Roht–Jüri Lamp2018EV100 Eesti meistrivõistlused 2018Mäetaguse ja AlutaguseAlbert TammKristin Tattar–Kasper PisaRaimo KimmelEve JänesHillar Neiland–Paul Kustala2019Eesti meistrivõistlused discgolfis 2019Kõrvemaa ja KiiuAlbert TammMadli Vaht–Mathias VillotaKristjan SolodovMargit ViilepTõnu Talimaa–Jaanus Väljamäe sen2020Mäetaguse ja AlutaguseAlbert TammKristin Tattar–Mathias VillotaRaimo KimmelMargit ViilepÜllar Rego–Jaanus Väljamäe sen2021Pühalepa ja RandmäeAlbert TammKeiti TätteRaimo KimmelMargit ViilepAndres Ramst–Jaanus Väljamäe sen2022ElvaRasmus MetsamaaKristin TattarKristjan LiivViljandiTriinu OrglaAndres RamstAgo Silm2023JõulumäeMauri VillmannKaidi AllsaluPriit RandesAlutaguse, Iisaku ja MäetaguseKaire TekkuEno JuulHeidi TalumaaKary PillPaul Kustala2024Mäetaguse ja AlutaguseAlbert TammKaidi AllsaluTanel ViirmannTriinu OrglaEno JuulMargit ViilepJaanus Väljamäe senKõrvemaa ja KiiuHarald Laidre2025AnnikoruMauri VillmannKeiti TätteKristjan SolodovTriinu OrglaJõulumäe ja SindiRaimo KimmelMargit ViilepVaiko HussarHarald Laidre

 Eesti harrastajate meistrid 
AastaAsukohtMA1FA1MA2FA2MA3FA3MA4Juuniorid (MJ15)Juuniorid (MJ18)Tüdrukud (FJ18)MA40MA502014Järva-Jaani ja KõrvemaaAntero Noor2015Pärnu JõekääruKarl Aaron Sikka2016Mäetaguse ja AlutaguseMaico RimmelAlbert Tamm2017Keila––Marger KrummMerit FjodorovMarko-Alari LontLauri KoobasKuutsemäe ja ValgjärveKasper Pisa2018Kõrvemaa ja KiiuAigar VeebelKelli EllusSiim ÜhtidPriit PaenurmKalle Kivi2019Kõrvemaa ja KiiuTerje SangerneboSander EvisaluKert AltosaarVahur ToomsaluMathias VillotaJaanus MutsHeinar Hurt2020Mäetaguse ja AlutaguseSiim SinikaldaMaria LiivamägiMadis AalJüri KarusMathias VillotaRihet LuikmäeÜllar Rego2021Pühalepa ja RandmäeTanel ViirmannJennifer LaanSander LukasKadi PintKen PähnMartin PugastTõnu Kidra2022ViljandiRandel KuzminKariina KuningasMarko PedakStella TiitSander SaarmanRoland Kõur2023Alutaguse, Iisaku ja MäetaguseSander KotkasAveli UustaluReio PraatsUlvi EitCaspar TruuEgert HüttKristjan JõeMeriliis Uustalu2024Kõrvemaa ja KiiuKaarel RebaseMarje MölderRobert UdeküllKersti UudeküllAndrei VassiljevRivo TamsonUku Gregor RandesBjörn MarrandiKariina-Mia TatsSten Paavo2025Jõulumäe ja SindiRoland MikUlvi EitRain SoovikOlja FominaOskar SeppIngeli LiinatErki RoosmeGregor RandeJonell PostMadis Reimann
Märkus. Juuniorid on harrastajate divisjon ja alates 2021. aastast jagatakse juunioritele meistritiitleid Eesti harrastajate meistrivõistlustel.

Kuni 2015. aastani: MJ1 – juuniorid kuni 19-aastased (k.a), MJ2 – juuniorid kuni 16-aastased (k.a)

Kuni 2016. aastastPDGA divisjonid ja reitingud 2016: MJ1 – juuniorid kuni 18-aastased (k.a), MJ2 – juuniorid kuni 15-aastased (k.a)

Alates 2018. aastast: MJ18 – juuniorid kuni 18-aastased (k.a), MJ15 – juuniorid kuni 15-aastased (k.a)

Vaata ka
 Kristin Tattar

 Viited 

 Välislingid 

Discgolfireeglid eesti keeles
 Kettagolfi reeglid inglise keeles
 Kettagolfi võistlusreeglid inglise keeles
 Kettagolfi ajalugu
 PDGA koduleht
 Eesti Discgolfi Liit
 Eesti Discgolfi Liit Facebookis

Kategooria:Spordialad
Kategooria:Mängud